≪    ≫

◐   ≪  目  次  ≫

<學而第一>

<爲政第二>

<八佾第三>

<里仁第四>

<公冶長第五>

<雍也第六>

<述而第七>

<泰伯第八>

<子罕第九>

<鄕黨第十>

<先進第十一>

<顔淵第十二>

<子路第十三>

<憲問第十四>

<衛靈公第十五>

<季氏第十六>

<陽貨第十七>

<微子第十八>

<子張第十九>

<堯曰第二十>

<學而第一>

子曰, □學而時習之, 不亦說乎? 有朋自遠方來, 不亦樂乎? 人不知而不□, 不亦君子乎?□

有子曰, □其爲人也孝弟, 而好犯上者, 鮮矣, 不好犯上, 而好作亂者, 未之有也. 君子務本, 本立而道生. 孝弟也者, 其爲仁之本與!□

子曰, □巧言令色, 鮮矣仁!□

曾子曰, □吾日三省吾身, 爲人謀而不忠乎? 與朋友交而不信乎? 傳不習乎?□

子曰, □道千乘之國, 敬事而信, 節用而愛人, 使民以時.□

子曰, □弟子, 入則孝, 出則悌, 謹而信, 汎愛衆, 而親仁. 行有餘力, 則以學文.□

子夏曰, □賢賢易色, 事父母, 能竭其力, 事君, 能致其身, 與朋友交, 言而有信. 雖曰未學, 吾必謂之學矣.□

子曰, □君子不重, 則不威, 學則不固. 主忠信. 無友不如己者. 過則勿憚改.□

曾子曰, □愼終追遠, 民德歸厚矣.□

子禽問於子貢曰, □夫子至於是邦也, 必聞其政, 求之與? 抑與之與?□ 子貢曰, □夫子溫良恭儉讓以得之. 夫子之求之也, 其諸異乎人之求之與?□

子曰, □父在觀其志, 父沒觀其行, 三年無改於父之道, 可謂孝矣.□

有子曰, □禮之用, 和爲貴. 先王之道, 斯爲美, 小大由之. 有所不行, 知和而和, 不以禮節之, 亦不可行也.□

有子曰, □信近於義, 言可復也. 恭近於禮, 遠恥辱也. 因不失其親, 亦可宗也.□

子曰, □君子食無求飽, 居無求安, 敏於事而愼於言, 就有道而正焉, 可謂好學也已.□

子貢曰, □貧而無諂, 富而無驕, 何如?□ 子曰, □可也, 未若貧而樂, 富而好禮者也.□ 子貢曰, □詩云, □如切如磋, 如琢如磨□, 其斯之謂與?□ 子曰, □賜也, 始可與言詩已矣, 告諸往而知來者.□

子曰, □不患人之不己知, 患不知人也.□

<爲政第二>

子曰, □爲政以德, 譬如北辰, 居其所而衆星共之.□

子曰, □詩三百, 一言以蔽之, 曰, □思無邪□.□

子曰, □道之以政, 齊之以刑, 民免而無恥, 道之以德, 齊之以禮, 有恥且格.□

子曰, □吾十有五而志于學, 三十而立, 四十而不惑, 五十而知天命, 六十而耳順, 七十而從心所欲, 不踰矩.□

孟懿子問孝. 子曰, □無違.□ 樊遲御, 子告之曰, □孟孫問孝於我, 我對曰, 無違.□ 樊遲曰, □何謂也?□ 子曰, □生事之以禮, 死葬之以禮, 祭之以禮.□

孟武伯問孝. 子曰, □父母唯其疾之憂.□

子游問孝. 子曰, □今之孝者, 是謂能養. 至於犬馬, 皆能有養, 不敬, 何以別乎?□

子夏問孝. 子曰, □色難. 有事, 弟子服其勞, 有酒食, 先生饌, 曾是以爲孝乎?□

子曰, □吾與回言終日, 不違如愚. 退而省其私, 亦足以發, 回也不愚.□

子曰, □視其所以, 觀其所由, 察其所安. 人焉□哉? 人焉□哉?□

子曰, □溫故而知新, 可以爲師矣.□

子曰, □君子不器.□

子貢問君子. 子曰, □先行其言而後從之.□

子曰, □君子周而不比, 小人比而不周.□

子曰, □學而不思則罔, 思而不學則殆.□

子曰, □攻乎異端, 斯害也已.□

子曰, □由! 誨女知之乎! 知之爲知之, 不知爲不知, 是知也.□

子張學干祿. 子曰, □多聞闕疑, 愼言其餘, 則寡尤, 多見闕殆, 愼行其餘, 則寡悔. 言寡尤, 行寡悔, 祿在其中矣.□

哀公問曰, □何爲則民服?□ 孔子對曰, □擧直錯諸枉, 則民服, 擧枉錯諸直, 則民不服.□

季康子問, □使民敬忠以勸, 如之何?□ 子曰, □臨之以莊則敬, 孝慈則忠, 擧善而敎不能則勸.□

或謂孔子曰, □子奚不爲政?□ 子曰, □書云, □孝乎惟孝, 友于兄弟, 施於有政.□ 是亦爲政, 奚其爲爲政?□

子曰, □人而無信, 不知其可也. 大車無□, 小車無□, 其何以行之哉?□

子張問十世可知也. 子曰, □殷因於夏禮, 所損益, 可知也, 周因於殷禮, 所損益, 可知也. 其或繼周者, 雖百世, 可知也.□

子曰, □非其鬼而祭之, 諂也. 見義不爲, 無勇也.□

<八佾第三>

孔子謂季氏, □八佾舞於庭, 是可忍也, 孰不可忍也?□

三家者以雍徹. 子曰, □□相維□公, 天子穆穆□, 奚取於三家之堂?□

子曰, □人而不仁, 如禮何? 人而不仁, 如樂何?□

林放問禮之本. 子曰, □大哉問! 禮, 與其奢也寧儉, 喪, 與其易也寧戚.□

子曰, □夷狄之有君, 不如諸夏之亡也.□

季氏旅於泰山. 子謂□有曰, □女弗能救與?□ 對曰, □不能.□ 子曰, □嗚呼! 曾謂泰山不如林放乎?□

子曰, □君子無所爭. 必也射乎! 揖讓而升, 下而飮. 其爭也君子.□

子夏問曰, □□巧笑□兮, 美目盼兮, 素以爲絢兮.□何謂也?□ 子曰, □繪事後素.□ 曰, □禮後乎?□ 子曰, □起予者商也! 始可與言詩已矣.□

子曰, □夏禮吾能言之, 杞不足徵也, 殷禮吾能言之, 宋不足徵也. 文獻不足故也. 足則吾能徵之矣.□

子曰, □□自旣灌而往者, 吾不欲觀之矣.□

或問□之說. 子曰, □不知也, 知其說者之於天下也, 其如示諸斯乎!□ 指其掌.

祭如在, 祭神如神在. 子曰, □吾不與祭, 如不祭.□

王孫賈問曰, □與其媚於奧, 寧媚於□, 何謂也?□ 子曰, □不然, 獲罪於天, 無所禱也.□

子曰, □周監於二代, 郁郁乎文哉! 吾從周.□

子入太廟, 每事問. 或曰, □孰謂□人之子知禮乎? 入太廟, 每事問.□ 子聞之曰, □是禮也.□

子曰, □射不主皮, 爲力不同科, 古之道也.□

子貢欲去告朔之□羊. 子曰, □賜也! 爾愛其羊, 我愛其禮.□

子曰, □事君盡禮, 人以爲諂也.□

定公問, □君使臣, 臣事君, 如之何?□ 孔子對曰, □君使臣以禮, 臣事君以忠.□

子曰, □關雎, 樂而不淫, 哀而不傷.□

哀公問社於宰我. 宰我對曰, □夏后氏以松, 殷人以栢, 周人以栗, 曰, 使民戰栗.□ 子聞之曰, □成事不說, 遂事不諫, 旣往不咎.□

子曰, □管仲之器小哉!□ 或曰, □管仲儉乎?□ 曰, □管氏有三歸, 官事不攝, 焉得儉?□ □然則管仲知禮乎?□ 曰, □邦君樹塞門, 管氏亦樹塞門. 邦君爲兩君之好, 有反□, 管氏亦有反□. 管氏而知禮, 孰不知禮?□

子語魯大師樂, 曰, □樂其可知也, 始作, 翕如也, 從之, 純如也, □如也, 繹如也, 以成.□

儀封人請見, 曰, □君子之至於斯也, 吾未嘗不得見也.□ 從者見之. 出曰, □二三子何患於喪乎? 天下之無道也久矣, 天將以夫子爲木鐸.□

子謂韶, □盡美矣, 又盡善也.□ 謂武, □盡美矣, 未盡善也.□

子曰, □居上不寬, 爲禮不敬, 臨喪不哀, 吾何以觀之哉?□

<里仁第四>

子曰, □里仁爲美. 擇不處仁, 焉得知?□

子曰, □不仁者不可以久處約, 不可以長處樂. 仁者安仁, 知者利仁.□

子曰, □唯仁者能好人, 能惡人.□

子曰, □苟志於仁矣, 無惡也.□

子曰, □富與貴, 是人之所欲也, 不以其道得之, 不處也. 貧與賤, 是人之所惡也, 不以其道得之, 不去也. 君子去仁, 惡乎成名? 君子無終食之間違仁, 造次必於是, 顚沛必於是.□

子曰, □我未見好仁者, 惡不仁者. 好仁者, 無以尙之, 惡不仁者, 其爲仁矣, 不使不仁者加乎其身. 有能一日用其力於仁矣乎? 我未見力不足者. 蓋有之矣, 我未之見也.□

子曰, □人之過也, 各於其黨. 觀過, 斯知仁矣.□

子曰, □朝聞道, 夕死可矣.□

子曰, □士志於道, 而恥惡衣惡食者, 未足與議也.□

子曰, □君子之於天下也, 無適也, 無莫也, 義之與比.□

子曰, □君子懷德, 小人懷土, 君子懷刑, 小人懷惠.□

子曰, □放於利而行, 多怨.□

子曰, □能以禮讓爲國乎? 何有? 不能以禮讓爲國, 如禮何?□

子曰, □不患無位, 患所以立. 不患莫己知, 求爲可知也.□

子曰, □參乎! 吾道一以貫之.□ 曾子曰, □唯.□ 子出, 門人問曰, □何謂也?□ 曾子曰, □夫子之道, 忠恕而已矣.□

子曰, □君子喩於義, 小人喩於利.□

子曰, □見賢思齊焉, 見不賢而內自省也.□

子曰, □事父母幾諫, 見志不從, 又敬不違, 勞而不怨.□

子曰, □父母在, 不遠遊, 遊必有方.□

子曰, □三年無改於父之道, 可謂孝矣.□

子曰, □父母之年, 不可不知也. 一則以喜, 一則以懼.□

子曰, □古者言之不出, 恥躬之不逮也.□

子曰, □以約失之者鮮矣.□

子曰, □君子欲訥於言而敏於行.□

子曰, □德不孤, 必有□.□

子游曰, □事君數, 斯辱矣, 朋友數, 斯疏矣.□

<公冶長第五>

子謂公冶長, □可妻也. 雖在□□之中, 非其罪也.□ 以其子妻之.

子謂南容, □邦有道, 不廢, 邦無道, 免於刑戮.□ 以其兄之子妻之.

子謂子賤, □君子哉若人! 魯無君子者, 斯焉取斯?□

子貢問曰, □賜也何如?□ 子曰, □女, 器也.□ 曰, □何器也?□ 曰, □瑚璉也.□

或曰, □雍也仁而不□.□ 子曰, □焉用□? 禦人以口給, 屢憎於人. 不知其仁, 焉用□?□

子使漆彫開仕. 對曰, □吾斯之未能信.□ 子說.

子曰, □道不行, 乘□浮于海. 從我者其由與?□ 子路聞之喜. 子曰, □由也好勇過我, 無所取材.□

孟武伯問子路仁乎? 子曰, □不知也.□ 又問. 子曰, □由也, 千乘之國, 可使治其賦也, 不知其仁也.□ □求也何如?□ 子曰, □求也, 千室之邑, 百乘之家, 可使爲之宰也, 不知其仁也.□ □赤也何如?□ 子曰, □赤也, 束帶立於朝, 可使與賓客言也, 不知其仁也.□

子謂子貢曰, □女與回也孰愈? 對曰, □賜也何敢望回? 回也聞一以知十, 賜也聞一以知二.□ 子曰, □弗如也, 吾與女弗如也.□

宰予晝寢. 子曰, □朽木不可雕也, 糞土之牆不可□也, 於予與何誅?□ 子曰, □始吾於人也, 聽其言而信其行, 今吾於人也, 聽其言而觀其行. 於予與改是.□

子曰, □吾未見剛者.□ 或對曰, □申□.□ 子曰, □□也慾, 焉得剛?□

子貢曰, □我不欲人之加諸我也, 吾亦欲無加諸人.□ 子曰, □賜也, 非爾所及也.□

子貢曰, □夫子之文章, 可得而聞也, 夫子之言性與天道, 不可得而聞也.□

子路有聞, 未之能行, 唯恐有聞.

子貢問曰, □孔文子何以謂之文也?□ 子曰, □敏而好學, 不恥下問, 是以謂之文也.□

子謂子産, □有君子之道四焉, 其行己也恭, 其事上也敬, 其養民也惠, 其使民也義.□

子曰, □晏平仲善與人交, 久而敬之.□

子曰, □臧文仲居蔡, 山節藻□, 何如其知也?□

子張問曰, □令尹子文三仕爲令尹, 無喜色, 三已之, 無□色. 舊令尹之政, 必以告新令尹. 何如?□ 子曰, □忠矣.□ 曰, □仁矣乎?□ 曰, □未知, 焉得仁?□ □崔子弑齊君, 陳文子有馬十乘, 棄而違之. 至於他邦, 則曰, □猶吾大夫崔子也.□ 違之. 之一邦, 則又曰, □猶吾大夫崔子也.□ 違之. 何如?□ 子曰, □淸矣.□ 曰, □仁矣乎?□ 曰, □未知, 焉得仁?□

季文子三思而後行. 子聞之曰, □再, 斯可矣.□

子曰, □□武子, 邦有道則知, 邦無道則愚. 其知可及也, 其愚不可及也.□

子在陳, 曰, □歸與! 歸與! 吾黨之小子狂簡, 斐然成章, 不知所以裁之.□

子曰, □伯夷叔齊不念舊惡, 怨是用希.□

子曰, □孰謂微生高直? 或乞醯焉, 乞諸其□而與之.□

子曰, □巧言令色足恭, 左丘明恥之, 丘亦恥之. 匿怨而友其人, 左丘明恥之, 丘亦恥之.□

顔淵季路侍. 子曰, □□各言爾志?□ 子路曰, □願車馬衣輕□, 與朋友共, □之而無憾.□ 顔淵曰, □願無伐善, 無施勞.□ 子路曰, □願聞子之志.□ 子曰, □老者安之, 朋友信之, 少者懷之.□

子曰, □已矣乎, 吾未見能見其過而內自訟者也.□

子曰, □十室之邑, 必有忠信如丘者焉, 不如丘之好學也.□

<雍也第六>

子曰, □雍也可使南面.□

仲弓問子桑伯子. 子曰, □可也簡.□ 仲弓曰, □居敬而行簡, 以臨其民, 不亦可乎? 居簡而行簡, 無乃大簡乎?□ 子曰, □雍之言然.□

哀公問, □弟子孰爲好學?□ 孔子對曰, □有顔回者好學, 不遷怒, 不貳過. 不幸短命死矣, 今也則亡, 未聞好學者也.□

子華使於齊, □子爲其母請粟. 子曰, □與之釜.□ 請益. 曰, □與之庾.□ □子與之粟五秉. 子曰, □赤之適齊也, 乘肥馬, 衣輕□. 吾聞之也, 君子周急不繼富.□

原思爲之宰, 與之粟九百, 辭. 子曰, □毋! 以與爾□里鄕黨乎!□

子謂仲弓曰, □犁牛之子, □且角, 雖欲勿用, 山川其舍諸?□

子曰, □回也, 其心三月不違仁, 其餘則日月至焉而已矣.□

季康子問, □仲由可使從政也與?□ 子曰, □由也果, 於從政乎何有?□ 曰, □賜也可使從政也與?□ 曰, □賜也達, 於從政乎何有?□ 曰, □求也可使從政也與?□ 曰, □求也藝, 於從政乎何有?□

季氏使閔子騫爲費宰. 閔子騫曰, □善爲我辭焉! 如有復我者, 則吾必在汶上矣.□

伯牛有疾, 子問之, 自□執其手, 曰, □亡之, 命矣夫! 斯人也而有斯疾也! 斯人也而有斯疾也!□

子曰, □賢哉, 回也! 一簞食, 一瓢飮, 在陋巷, 人不堪其憂, 回也不改其樂. 賢哉, 回也!□

□求曰, □非不說子之道, 力不足也.□ 子曰, □力不足者, 中道而廢. 今女畵.□

子謂子夏曰, □女爲君子儒! 無爲小人儒!□

子游爲武城宰. 子曰, □女得人焉耳乎?□ 曰, □有澹臺滅明者, 行不由徑, 非公事, 未嘗至於偃之室也.□

子曰, □孟之反不伐, 奔而殿, 將入門, 策其馬曰, □非敢後也, 馬不進也.□□

子曰, □不有祝□之□, 而有宋朝之美, 難乎免於今之世矣.□

子曰, □誰能出不由戶? 何莫由斯道也?□

子曰, □質勝文則野, 文勝質則史. 文質彬彬, 然後君子.□

子曰, □人之生也直, 罔之生也幸而免.□

子曰, □知之者不如好之者, 好之者不如樂之者.□

子曰, □中人以上, 可以語上也, 中人以下, 不可以語上也.□

樊遲問知. 子曰, □務民之義, 敬鬼神而遠之, 可謂知矣.□ 問仁. 曰, □仁者先難而後獲, 可謂仁矣.□

子曰, □知者樂水, 仁者樂山. 知者動, 仁者靜. 知者樂, 仁者壽.□

子曰, □齊一變, 至於魯, 魯一變, 至於道.□

子曰, □□不□, □哉! □哉!□

宰我問曰, □仁者, 雖告之曰, □井有仁焉.□ 其從之也?□ 子曰, □何爲其然也? 君子可逝也, 不可陷也, 可欺也, 不可罔也.□

子曰, □君子博學於文, 約之以禮, 亦可以弗畔矣夫!□

子見南子, 子路不說. 夫子矢之曰, □予所否者, 天厭之! 天厭之!□

子曰, □中庸之爲德也, 其至矣乎! 民鮮久矣.□

子貢曰, □如有博施於民而能濟衆, 何如? 可謂仁乎?□ 子曰, □何事於仁! 必也聖乎! 堯舜其猶病諸! 夫仁者, 己欲立而立人, 己欲達而達人. 能近取譬, 可謂仁之方也已.□

<述而第七>

子曰, □述而不作, 信而好古, 竊比於我老彭.□

子曰, □默而識之, 學而不厭, 誨人不倦, 何有於我哉?□

子曰, □德之不脩, 學之不講, 聞義不能徙, 不善不能改, 是吾憂也.□

子之燕居, 申申如也, 夭夭如也.

子曰, □甚矣吾衰也! 久矣吾不復夢見周公!□

子曰, □志於道, 據於德, 依於仁, 遊於藝.□

子曰, □自行束脩以上, 吾未嘗無誨焉.□

子曰, □不憤不啓, 不□不發. 擧一隅, 不以三隅反, 則不復也.□

子食於有喪者之側, 未嘗飽也.

子於是日哭, 則不歌.

子謂顔淵曰, □用之則行, 舍之則藏, 唯我與爾有是夫!□ 子路曰, □子行三軍, 則誰與?□ 子曰, □暴虎馮河, 死而無悔者, 吾不與也. 必也臨事而懼, 好謀而成者也.□

子曰, □富而可求也, 雖執鞭之士, 吾亦爲之. 如不可求, 從吾所好.□

子之所愼, 齊, 戰, 疾.

子在齊聞韶, 三月不知肉味, 曰, □不圖爲樂之至於斯也.□

□有曰, □夫子爲衛君乎?□ 子貢曰, □諾, 吾將問之.□ 入曰, □伯夷叔齊何人也?□ 曰, □古之賢人也.□ 曰, □怨乎?□ 曰, □求仁而得仁, 又何怨? 出曰, □夫子不爲也.□

子曰, □飯疏食飮水, 曲肱而枕之, 樂亦在其中矣. 不義而富且貴, 於我如浮雲.□

子曰, □加我數年, 五十以學易, 可以無大過矣.□

子所雅言, 詩□書□執禮, 皆雅言也.

葉公問孔子於子路, 子路不對. 子曰, □女奚不曰, 其爲人也, 發憤忘食, 樂以忘憂, 不知老之將至云爾.□

子曰, □我非生而知之者, 好古敏以求之者也.□

子不語怪力亂神.

子曰, □三人行, 必有我師焉, 擇其善者而從之, 其不善者而改之.□

子曰, □天生德於予, 桓□其如予何?□

子曰, □二三子以我爲隱乎? 吾無隱乎爾. 吾無行而不與二三子者, 是丘也.□

子以四敎, 文, 行, 忠, 信.

子曰, □聖人, 吾不得而見之矣, 得見君子者, 斯可矣.□ 子曰, □善人, 吾不得而見之矣, 得見有□者, 斯可矣. 亡而爲有, 虛而爲盈, 約而爲泰, 難乎有□矣.□

子釣而不網, □不射宿.

子曰, □蓋有不知而作之者, 我無是也. 多聞, 擇其善者而從之, 多見而識之, 知之次也.□

互鄕難與言, 童子見, 門人惑. 子曰, □與其進也, 不與其退也, 唯何甚? 人□己以進, 與其□也, 不保其往也.□

子曰, □仁遠乎哉? 我欲仁, 斯仁至矣.□

陳司敗問昭公知禮乎, 孔子曰, □知禮.□ 孔子退, 揖巫馬期而進之, 曰, □吾聞君子不黨, 君子亦黨乎? 君取於吳爲同姓, 謂之吳孟子. 君而知禮, 孰不知禮?□ 巫馬期以告. 子曰, □丘也幸, 苟有過, 人必知之.□

子與人歌而善, 必使反之, 而後和之.

子曰, □文莫吾猶人也. 躬行君子, 則吾未之有得.□

子曰, □若聖與仁, 則吾豈敢? 抑爲之不厭, 誨人不倦, 則可謂云爾已矣.□ 公西華曰, □正唯弟子不能學也.□

子疾病, 子路請禱. 子曰, □有諸?□ 子路對曰, □有之, □曰, □禱爾于上下神祇.□□ 子曰, □丘之禱久矣.□

子曰, □奢則不孫, 儉則固. 與其不孫也, 寧固.□

子曰, □君子坦蕩蕩, 小人長戚戚.□

子溫而□, 威而不猛, 恭而安.

<泰伯第八>

子曰, □泰伯, 其可謂至德也已矣. 三以天下讓, 民無得而稱焉.□

子曰, □恭而無禮則勞, 愼而無禮則□, 勇而無禮則亂, 直而無禮則絞. 君子篤於親, 則民興於仁, 故舊不遺, 則民不偸.□

曾子有疾, 召門弟子曰, □啓予足! 啓予手! 詩云, □戰戰兢兢, 如臨深淵, 如履薄氷.□ 而今而後, 吾知免夫! 小子!□

曾子有疾, 孟敬子問之. 曾子言曰, □鳥之將死, 其鳴也哀, 人之將死, 其言也善. 君子所貴乎道者三, 動容貌, 斯遠暴慢矣, 正顔色, 斯近信矣, 出辭氣, 斯遠鄙倍矣. □豆之事, 則有司存.□

曾子曰, □以能問於不能, 以多問於寡, 有若無, 實若虛, 犯而不校, 昔者吾友嘗從事於斯矣.□

曾子曰, □可以託六尺之孤, 可以寄百里之命, 臨大節而不可奪也, 君子人與? 君子人也.□

曾子曰, □士不可以不弘毅, 任重而道遠. 仁以爲己任, 不亦重乎? 死而後已, 不亦遠乎?□

子曰, □興於詩, 立於禮, 成於樂.□

子曰, □民可使由之, 不可使知之.□

子曰, □好勇疾貧, 亂也. 人而不仁, 疾之已甚, 亂也.□

子曰, □如有周公之才之美, 使驕且吝, 其餘不足觀也已.□

子曰, □三年學, 不至於穀, 不易得也.□

子曰, □篤信好學, 守死善道. 危邦不入, 亂邦不居. 天下有道則見, 無道則隱. 邦有道, 貧且賤焉, 恥也, 邦無道, 富且貴焉, 恥也.□

子曰, □不在其位, 不謀其政.□

子曰, □師摯之始, 關雎之亂, 洋洋乎, 盈耳哉!□

子曰, □狂而不直, □而不愿, □□而不信, 吾不知之矣.□

子曰, □學如不及, 猶恐失之.□

子曰, □巍巍乎, 舜禹之有天下也而不與焉!□

子曰, □大哉堯之爲君也! 巍巍乎! 唯天爲大, 唯堯則之. 蕩蕩乎, 民無能名焉. 巍巍乎! 其有成功也, 煥乎其有文章!□

舜有臣五人而天下治. 武王曰, □予有亂臣十人.□ 孔子曰, □才難, 不其然乎? 唐□虞之際, 於斯爲盛. 有婦人焉, 九人而已. 三分天下有其二, 以服事殷. 周之德, 其可謂至德也已矣.□

子曰, □禹, 吾無間然矣. 菲飮食, 而致孝乎鬼神, 惡衣服, 而致美乎□冕, 卑宮室, 而盡力乎溝□. 禹, 吾無間然矣.□

<子罕第九>

子罕言利與命與仁.

達巷黨人曰, □大哉孔子! 博學而無所成名.□ 子聞之, 謂門弟子曰, □吾何執? 執御乎? 執射乎? 吾執御矣.□

子曰, □麻冕, 禮也, 今也純, 儉, 吾從衆. 拜下, 禮也, 今拜乎上, 泰也. 雖違衆, 吾從下.□

子絶四, 毋意, 毋必, 毋固, 毋我.

子畏於匡, 曰, □文王旣沒, 文不在玆乎? 天之將喪斯文也, 後死者不得與於斯文也, 天之未喪斯文也, 匡人其如予何?□

大宰問於子貢曰, □夫子聖者與? 何其多能也?□ 子貢曰, □固天縱之將聖, 又多能也.□ 子聞之曰, □大宰知我乎! 吾少也賤, 故多能鄙事. 君子多乎哉? 不多也.□

牢曰, □子云, □吾不試, 故藝.□□

子曰, □吾有知乎哉? 無知也. 有鄙夫問於我, 空空如也. 我叩其兩端而竭焉.□

子曰, □鳳鳥不至, 河不出圖, 吾已矣夫!□

子見齊衰者冕衣裳者與□者, 見之, 雖少必作, 過之必趨.

顔淵□然歎曰, □仰之彌高, 鑽之彌堅. 瞻之在前, 忽焉在後. 夫子循循然善誘人, 博我以文, 約我以禮, 欲罷不能. 旣竭吾才, 如有所立卓爾. 雖欲從之, 末由也已.□

子疾病, 子路使門人爲臣. 病間, 曰, □久矣哉, 由之行詐也! 無臣而爲有臣. 吾誰欺? 欺天乎! 且予與其死於臣之手也, 無寧死於二三子之手乎! 且予縱不得大葬, 予死於道路乎?□

子貢曰, □有美玉於斯, □□而藏諸? 求善賈而沽諸?□ 子曰, □沽之哉! 沽之哉! 我待賈者也.□

子欲居九夷. 或曰, □陋如之何? 子曰, □君子居之, 何陋之有?□

子曰, □吾自衛反魯, 然後樂正, 雅頌各得其所.□

子曰, □出則事公卿, 入則事父兄, 喪事不敢不勉, 不爲酒困, 何有於我哉?□

子在川上曰, □逝者如斯夫! 不舍晝夜.□

子曰, □吾未見好德如好色者也.□

子曰, □譬如爲山, 未成一□, 止, 吾止也. 譬如平地, 雖覆一□, 進, 吾往也.□

子曰, □語之而不惰者, 其回也與!□

子謂顔淵曰, □惜乎! 吾見其進也, 未見其止也.□

子曰, □苗而不秀者, 有矣夫! 秀而不實者, 有矣夫!□

子曰, □後生可畏, 焉知來者之不如今也? 四十五十而無聞焉, 斯亦不足畏也已.□

子曰, □法語之言, 能無從乎? 改之爲貴. 巽與之言, 能無說乎? 繹之爲貴. 說而不繹, 從而不改, 吾末如之何也已矣.□

子曰, □主忠信, 毋友不如己者, 過則勿憚改.□

子曰, □三軍可奪帥也, 匹夫不可奪志也.□

子曰, □衣□縕袍, 與衣狐□者立, 而不恥者, 其由也與? □不□不求, 何用不臧?□□ 子路終身誦之. 子曰, □是道也, 何足以臧?□

子曰, □歲寒然後知松柏之後彫也.□

子曰, □知者不惑, 仁者不憂, 勇者不懼.□

子曰, □可與共學, 未可與適道, 可與適道, 未可與立, 可與立, 未可與權.□ □唐□之華, 偏其反而. 豈不爾思? 室是遠而.□ 子曰, □未之思也, 夫何遠之有?□

<鄕黨第十>

孔子於鄕黨, 恂恂如也, 似不能言者. 其在宗廟朝廷, 便便言, 唯謹爾. 朝, 與下大夫言, 侃侃如也, 與上大夫言, 誾誾如也. 君在, □□如也, 與與如也.

君召使□, 色勃如也, 足□如也. 揖所與立, 左右手, 衣前後, □如也. 趨進, 翼如也. 賓退, 必復命曰, □賓不顧矣.□

入公門, 鞠躬如也, 如不容. 立不中門, 行不履□. 過位, 色勃如也, 足□如也, 其言似不足者. 攝齊升堂, 鞠躬如也, 屛氣似不息者. 出, 降一等, 逞顔色, 怡怡如也. 沒階, 趨進, 翼如也. 復其位, □□如也.

執圭, 鞠躬如也, 如不勝. 上如揖, 下如授. 勃如戰色, 足□□如有循. 享禮, 有容色. 私□, 愉愉如也.

君子不以紺□飾, 紅紫不以爲褻服. 當署, 袗□□, 必表而出之. 緇衣, 羔□, 素衣, □□, 黃衣狐□. 褻□長, 短右袂. 必有寢衣, 長一身有半. 狐□之厚以居. 去喪, 無所不佩. 非□裳, 必殺之. 羔□玄冠不以弔. 吉月, 必朝服而朝. 齊必有明衣, 布.

齊必變食, 居必遷坐. 食不厭精, 膾不厭細. 食□而□, 魚□而肉敗, 不食. 色惡, 不食. 臭惡, 不食. 失□, 不食. 不時, 不食. 割不正, 不食. 不得其醬, 不食. 肉雖多, 不使勝食氣. 唯酒無量, 不及亂. 沽酒市脯不食. 不撤薑食, 不多食. 祭於公, 不宿肉. 祭肉, 不出三日. 出三日, 不食之矣. 食不語, 寢不言. 雖疏食菜羹, 瓜祭, 必齊如也.

席不正, 不坐. 鄕人飮酒, 杖者出, 斯出矣.

鄕人儺, 朝服而立於□階.

問人於他邦, 再拜而送之.

康子饋藥, 拜而受之. 曰, □丘未達, 不敢嘗.□

□焚. 子退朝曰, □傷人乎?□ 不問馬.

君賜食, 必正席先嘗之. 君賜腥, 必熟而薦之. 君賜生, 必畜之. 侍食於君, 君祭, 先飯.

疾, 君視之, 東首, 加朝服, 拖紳.

君命召, 不俟駕行矣.

入太廟, 每事問.

朋友死, 無所歸, 曰, □於我殯.□

朋友之饋, 雖車馬, 非祭肉, 不拜.

寢不尸, 居不容.

見齊衰者, 雖狎, 必變. 見冕者與□者, 雖褻, 必以貌. 凶服者式之. 式負版者. 有盛饌, 必變色而作. 迅雷風烈必變.

升車, 必正立, 執綏. 車中, 不內顧, 不疾言, 不親指.

色斯擧矣, 翔而後集.

曰, □山梁雌雉, 時哉時哉!□ 子路共之, 三嗅而作.

<先進第十一>

子曰, □先進於禮樂, 野人也, 後進於禮樂, 君子也. 如用之, 則吾從先進.□

子曰, □從我於陳蔡者, 皆不及門也.□

德行, 顔淵閔子騫□伯牛仲弓. 言語, 宰我子貢. 政事, □有季路. 文學, 子游子夏.

子曰, □回也非助我者也, 於吾言無所不說.□

子曰, □孝哉閔子騫! 人不間於其父母昆弟之言.□

南容三復白圭, 孔子以其兄之子妻之.

季康子問, □弟子孰爲好學?□ 孔子對曰, □有顔回者好學, 不幸短命死矣, 今也則亡.□

顔淵死, 顔路請子之車以爲之槨. 子曰, □才不才, 亦各言其子也. 鯉也死, 有棺而無槨. 吾不徒行以爲之槨. 以吾從大夫之後, 不可徒行也.□

顔淵死. 子曰, □噫! 天喪予! 天喪予!□

顔淵死, 子哭之慟. 從者曰, □子慟矣!□ 曰, □有慟乎? 非夫人之爲慟而誰爲?□

顔淵死, 門人欲厚葬之. 子曰, □不可.□ 門人厚葬之. 子曰, □回也視予猶父也, 予不得視猶子也. 非我也, 夫二三子也.□

季路問事鬼神. 子曰, □未能事人, 焉能事鬼?□ 曰, □敢問死.□ 曰, □未知生, 焉知死?□

閔子侍側, 誾誾如也, 子路, 行行如也, □有子貢, 侃侃如也. 子樂. □若由也, 不得其死然.□

魯人爲長府. 閔子騫曰, □仍舊貫, 如之何? 何必改作?□ 子曰, □夫人不言, 言必有中.□

子曰, □由之瑟, 奚爲於丘之門?□ 門人不敬子路. 子曰, □由也升堂矣, 未入於室也.□

子貢問, □師與商也孰賢?□ 子曰, □師也過, 商也不及.□ 曰, □然則師愈與?□ 子曰, □過猶不及.□

季氏富於周公, 而求也爲之聚斂而附益之. 子曰, □非吾徒也. 小子鳴鼓而攻之, 可也.□

柴也愚, 參也魯, 師也□, 由也□. 子曰, □回也其庶乎, 屢空. 賜不受命, 而貨殖焉, 億則屢中.□

子張問善人之道. 子曰, □不踐迹, 亦不入於室.□ 子曰, □論篤是與, 君子者乎? 色莊者乎?□

子路問, □聞斯行諸?□ 子曰, □有父兄在, 如之何其聞斯行之?□ □有問, □聞斯行諸?□ 子曰, □聞斯行之.□ 公西華曰, □由也問聞斯行諸, 子曰, □有父兄在□, 求也問聞斯行諸, 子曰, □聞斯行之□. 赤也惑, 敢問.□ 子曰, □求也退, 故進之, 由也兼人, 故退之.□

子畏於匡, 顔淵後. 子曰, □吾以女爲死矣.□ 曰, □子在, 回何敢死?□

季子然問, □仲由□求可謂大臣與?□ 子曰, □吾以子爲異之問, 曾由與求之問. 所謂大臣者, 以道事君, 不可則止. 今由與求也, 可謂具臣矣.□ 曰, □然則從之者與?□ 子曰, □弑父與君, 亦不從也.□

子路使子羔爲費宰. 子曰, □賊夫人之子.□ 子路曰, □有民人焉, 有社□焉, 何必讀書, 然後爲學?□ 子曰, □是故惡夫□者.□

子路曾晳□有公西華侍坐. 子曰, □以吾一日長乎爾, 毋吾以也. 居則曰, □不吾知也!□ 如或知爾, 則何以哉?□ 子路率爾而對曰, □千乘之國, 攝乎大國之間, 加之以師旅, 因之以饑饉, 由也爲之, 比及三年, 可使有勇, 且知方也.□ 夫子□之. □求! 爾何如?□ 對曰, □方六七十, 如五六十, 求也爲之, 比及三年, 可使足民. 如其禮樂, 以俟君子.□ □赤! 爾何如?□ 對曰, □非曰能之, 願學焉. 宗廟之事, 如會同, 端章甫, 願爲小相焉.□ □點! 爾何如?□ 鼓瑟希, □爾, 舍瑟而作, 對曰, □異乎三子者之撰.□ 子曰, □何傷乎? 亦各言其志也.□ 曰, □莫春者, 春服旣成, 冠者五六人, 童子六七人, 浴乎沂, 風乎舞雩, 詠而歸.□ 夫子□然歎曰, □吾與點也!□ 三子者出, 曾晳後. 曾晳曰, □夫三子者之言何如?□ 子曰, □亦各言其志也已矣.□ 曰, □夫子何□由也?□ 曰, □爲國以禮, 其言不讓, 是故□之.□ □唯求則非邦也與?□ □安見方六七十如五六十而非邦也者?□ □唯赤則非邦也與?□ □宗廟會同, 非諸侯而何? 赤也爲之小, 孰能爲之大?□

<顔淵第十二>

顔淵問仁. 子曰, □克己復禮爲仁. 一日克己復禮, 天下歸仁焉. 爲仁由己, 而由人乎哉?□ 顔淵曰, □請問其目.□ 子曰, □非禮勿視, 非禮勿聽, 非禮勿言, 非禮勿動.□ 顔淵曰, □回雖不敏, 請事斯語矣.□

仲弓問仁. 子曰, □出門如見大賓, 使民如承大祭. 己所不欲, 勿施於人. 在邦無怨, 在家無怨.□ 仲弓曰, □雍雖不敏, 請事斯語矣.□

司馬牛問仁. 子曰, □仁者, 其言也□.□ 曰, □其言也□, 斯謂之仁已乎?□ 子曰, □爲之難, 言之得無□乎?□

司馬牛問君子. 子曰, □君子不憂不懼.□ 曰, □不憂不懼, 斯謂之君子已乎?□ 子曰, □內省不□, 夫何憂何懼?□

司馬牛憂曰, □人皆有兄弟, 我獨亡.□ 子夏曰, □商聞之矣, 死生有命, 富貴在天. 君子敬而無失, 與人恭而有禮. 四海之內, 皆兄弟也, 君子何患乎無兄弟也?□

子張問明. 子曰, □浸潤之□, 膚受之□, 不行焉, 可謂明也已矣. 浸潤之□, 膚受之□, 不行焉, 可謂遠也已矣.□

子貢問政. 子曰, □足食, 足兵, 民信之矣.□ 子貢曰, □必不得已而去, 於斯三者何先?□ 曰, □去兵.□ 子貢曰, □必不得已而去, 於斯二者何先?□ 曰, □去食. 自古皆有死, 民無信不立.□

棘子成曰, □君子質而已矣, 何以文爲?□ 子貢曰, □惜乎, 夫子之說君子也! 駟不及舌. 文猶質也, 質猶文也. 虎豹之□猶犬羊之□.□

哀公問於有若曰, □年饑, 用不足, 如之何?□ 有若對曰, □□徹乎?□ 曰, □二, 吾猶不足, 如之何其徹也?□ 對曰, □百姓足, 君孰與不足? 百姓不足, 君孰與足?□

子張問崇德辨惑. 子曰, □主忠信, 徙義, 崇德也. 愛之欲其生, 惡之欲其死. 旣欲其生, 又欲其死, 是惑也. □誠不以富, 亦祗以異.□□

齊景公問政於孔子. 孔子對曰, □君君, 臣臣, 父父, 子子.□ 公曰, □善哉! 信如君不君, 臣不臣, 父不父, 子不子, 雖有粟, 吾得而食諸?□

子曰, □片言可以折獄者, 其由也與?□ 子路無宿諾.

子曰, □聽訟, 吾猶人也. 必也使無訟乎!□

子張問政. 子曰, □居之無倦, 行之以忠.□

子曰, □博學於文, 約之以禮, 亦可以弗畔矣夫!□

子曰, □君子成人之美, 不成人之惡. 小人反是.□

季康子問政於孔子. 孔子對曰, □政者, 正也. 子帥以正, 孰敢不正?□

季康子患盜, 問於孔子. 孔子對曰, □苟子之不欲, 雖賞之不竊.□

季康子問政於孔子曰, □如殺無道, 以就有道, 何如?□ 孔子對曰, □子爲政, 焉用殺? 子欲善而民善矣. 君子之德風, 小人之德草. 草上之風, 必偃.□

子張問, □士何如斯可謂之達矣?□ 子曰, □何哉, 爾所謂達者?□ 子張對曰, □在邦必聞, 在家必聞.□ 子曰, □是聞也, 非達也. 夫達也者, 質直而好義, 察言而觀色, 慮以下人. 在邦必達, 在家必達. 夫聞也者, 色取仁而行違, 居之不疑. 在邦必聞, 在家必聞.□

樊遲從遊於舞雩之下, 曰, □敢問崇德, 脩慝, 辨惑.□ 子曰, □善哉問! 先事後得, 非崇德與? 攻其惡, 無攻人之惡, 非脩慝與? 一朝之忿, 忘其身以及其親, 非惑與?□

樊遲問仁. 子曰, □愛人.□ 問知. 子曰, □知人.□ 樊遲未達. 子曰, □擧直錯諸枉, 能使枉者直.□ 樊遲退, 見子夏曰, □鄕也吾見於夫子而問知, 子曰, □擧直錯諸枉, 能使枉者直□, 何謂也?□ 子夏曰, □富哉言乎! 舜有天下, 選於衆, 擧皐陶, 不仁者遠矣. 湯有天下, 選於衆, 擧伊尹, 不仁者遠矣.□

子貢問友. 子曰, □忠告而善道之, 不可則止, 毋自辱焉.□

曾子曰, □君子以文會友, 以友輔仁.□

<子路第十三>

子路問政. 子曰, □先之勞之.□ 請益. 曰, □無倦.□

仲弓爲季氏宰, 問政. 子曰, □先有司, 赦小過, 擧賢才.□ 曰, □焉知賢才而擧之?□ 曰, □擧爾所知. 爾所不知, 人其舍諸?□

子路曰, □衛君待子而爲政, 子將奚先?□ 子曰, □必也正名乎!□ 子路曰, □有是哉, 子之迂也! 奚其正?□ 子曰, □野哉, 由也! 君子於其所不知, 蓋闕如也. 名不正, 則言不順, 言不順, 則事不成, 事不成, 則禮樂不興, 禮樂不興, 則刑罰不中, 刑罰不中, 則民無所錯手足. 故君子名之必可言也, 言之必可行也. 君子於其言, 無所苟而已矣.□

樊遲請學稼. 子曰, □吾不如老農.□ 請學爲圃. 曰, □吾不如老圃.□ 樊遲出. 子曰, □小人哉, 樊須也! 上好禮, 則民莫敢不敬, 上好義, 則民莫敢不服, 上好信, 則民莫敢不用情. 夫如是, 則四方之民襁負其子而至矣, 焉用稼?□

子曰, □誦詩三百, 授之以政, 不達, 使於四方, 不能專對, 雖多, 亦奚以爲?□

子曰, □其身正, 不令而行, 其身不正, 雖令不從.□

子曰, □魯衛之政, 兄弟也.□

子謂衛公子荊, □善居室. 始有, 曰, □苟合矣.□ 少有, 曰, □苟完矣.□ 富有, 曰, □苟美矣.□□

子適衛, □有僕. 子曰, □庶矣哉!□ □有曰, □旣庶矣, 又何加焉?□ 曰, □富之.□ 曰, □旣富矣, 又何加焉?□ 曰, □敎之.□

子曰, □苟有用我者, 期月而已可也, 三年有成.□

子曰, □□善人爲邦百年, 亦可以勝殘去殺矣.□ 誠哉是言也!□

子曰, □如有王者, 必世而後仁.□

子曰, □苟正其身矣, 於從政乎何有? 不能正其身, 如正人何?□

□子退朝. 子曰, □何晏也?□ 對曰, □有政.□ 子曰, □其事也. 如有政, 雖不吾以, 吾其與聞之.□

定公問, □一言而可以興邦, 有諸?□ 孔子對曰, □言不可以若是其幾也. 人之言曰, □爲君難, 爲臣不易.□ 如知爲君之難也, 不幾乎一言而興邦乎?□ 曰, □一言而喪邦, 有諸?□ 孔子對曰, □言不可以若是其幾也. 人之言曰, □予無樂乎爲君, 唯其言而莫予違也.□ 如其善而莫之違也, 不亦善乎? 如不善而莫之違也, 不幾乎一言而喪邦乎?□

葉公問政. 子曰, □近者說, 遠者來.□

子夏爲□父宰, 問政. 子曰, □無欲速, 無見小利. 欲速, 則不達, 見小利, 則大事不成.□

葉公語孔子曰, □吾黨有直躬者, 其父攘羊, 而子證之.□ 孔子曰, □吾黨之直者異於是, 父爲子隱, 子爲父隱. 直在其中矣.□

樊遲問仁. 子曰, □居處恭, 執事敬, 與人忠. 雖之夷狄, 不可棄也.□

子貢問曰, □何如斯可謂之士矣?□ 子曰, □行己有恥, 使於四方, 不辱君命, 可謂士矣.□ 曰, □敢問其次.□ 曰, □宗族稱孝焉, 鄕黨稱弟焉.□ 曰, □敢問其次.□ 曰, □言必信, 行必果, □□然小人哉! 抑亦可以爲次矣.□ 曰, □今之從政者何如?□ 子曰, □噫! 斗□之人, 何足算也?□

子曰, □不得中行而與之, 必也狂□乎! 狂者進取, □者有所不爲也.□

子曰, □南人有言曰, □人而無□, 不可以作巫醫.□ 善夫!□ □不□其德, 或承之羞.□ 子曰, □不占而已矣.□

子曰, □君子和而不同, 小人同而不和.□

子貢問曰, □鄕人皆好之, 何如?□ 子曰, □未可也.□ □鄕人皆惡之, 何如?□ 子曰, □未可也, 不如鄕人之善者好之, 其不善者惡之.□

子曰, □君子易事而難說也. 說之不以道, 不說也, 及其使人也, 器之. 小人難事而易說也. 說之雖不以道, 說也, 及其使人也, 求備焉.□

子曰, □君子泰而不驕, 小人驕而不泰.□

子曰, □剛□毅□木□訥近仁.□

子路問曰, □何如斯可謂之士矣?□ 子曰, □切切□□, 怡怡如也, 可謂士矣. 朋友切切□□, 兄弟怡怡.□

子曰, □善人敎民七年, 亦可以卽戎矣.□

子曰, □以不敎民戰, 是謂棄之.□

<憲問第十四>

憲問恥. 子曰, □邦有道, 穀, 邦無道, 穀, 恥也.□ □克伐怨欲不行焉, 可以爲仁矣?□ 子曰, □可以爲難矣, 仁則吾不知也.□

子曰, □士而懷居, 不足以爲士矣.□

子曰, □邦有道, 危言危行, 邦無道, 危行言孫.□

子曰, □有德者必有言, 有言者不必有德. 仁者必有勇, 勇者不必有仁.□

南宮适問於孔子曰, □□善射, □□舟, 俱不得其死然. 禹稷躬稼而有天下.□ 夫子不□. 南宮适出, 子曰, □君子哉若人! 尙德哉若人!□

子曰, □君子而不仁者有矣夫, 未有小人而仁者也.□

子曰, □愛之, 能勿勞乎? 忠焉, 能勿誨乎?□

子曰, □爲命, 裨諶草創之, 世叔討論之, 行人子羽脩飾之, 東里子産潤色之.□

或問子産. 子曰, □惠人也.□ 問子西. 曰, □彼哉! 彼哉!□ 問管仲. 曰, □人也. 奪伯氏騈邑三百, 飯疏食, 沒齒無怨言.□

子曰, □貧而無怨難, 富而無驕易.□

子曰, □孟公綽爲趙魏老則優, 不可以爲□薛大夫.□

子路問成人. 子曰, □若臧武仲之知, 公綽之不欲, 卞莊子之勇, □求之藝, 文之以禮樂, 亦可以爲成人矣.□ 曰, □今之成人者何必然? 見利思義, 見危授命, 久要不忘平生之言, 亦可以爲成人矣.□

子問公叔文子於公明賈曰, □信乎, 夫子不言, 不笑, 不取乎?□ 公明賈對曰, □以告者過也. 夫子時然後言, 人不厭其言, 樂然後笑, 人不厭其笑, 義然後取, 人不厭其取.□ 子曰, □其然? 豈其然乎?□

子曰, □臧武仲以防求爲後於魯, 雖曰不要君, 吾不信也.□

子曰, □晉文公譎而不正, 齊桓公正而不譎.□

子路曰, □桓公殺公子糾, 召忽死之, 管仲不死.□ 曰, □未仁乎?□ 子曰, □桓公九合諸侯, 不以兵車, 管仲之力也. 如其仁, 如其仁.□

子貢曰, □管仲非仁者與? 桓公殺公子糾, 不能死, 又相之.□ 子曰, □管仲相桓公, □諸侯, 一匡天下, 民到于今受其賜. 微管仲, 吾其被髮左□矣. 豈若匹夫匹婦之爲諒也, 自經於溝瀆而莫之知也?□

公叔文子之臣大夫□與文子同升諸公. 子聞之, 曰, □可以爲文矣.□

子言衛靈公之無道也, 康子曰, □夫如是, 奚而不喪?□ 孔子曰, □仲叔□治賓客, 祝□治宗廟, 王孫賈治軍旅. 夫如是, 奚其喪?□

子曰, □其言之不□, 則爲之也難.□

陳成子弑簡公. 孔子沐浴而朝, 告於哀公曰, □陳□弑其君, 請討之.□ 公曰, □告夫三子!□ 孔子曰, □以吾從大夫之後, 不敢不告也. 君曰告夫三子者!□ 之三子告, 不可. 孔子曰, □以吾從大夫之後, 不敢不告也.□

子路問事君. 子曰, □勿欺也, 而犯之.□

子曰, □君子上達, 小人下達.□

子曰, □古之學者爲己, 今之學者爲人.□

□伯玉使人於孔子. 孔子與之坐而問焉, 曰, □夫子何爲?□ 對曰, □夫子欲寡其過而未能也.□ 使者出. 子曰, □使乎! 使乎!□

子曰, □不在其位, 不謀其政.□ 曾子曰, □君子思不出其位.□

子曰, □君子恥其言而過其行.□

子曰, □君子道者三, 我無能焉, 仁者不憂, 知者不惑, 勇者不懼.□ 子貢曰, □夫子自道也.□

子貢方人. 子曰, □賜也賢乎哉? 夫我則不暇.□

子曰, □不患人之不己知, 患其不能也.□

子曰, □不逆詐, 不億不信, 抑亦先覺者, 是賢乎!□

微生畝謂孔子曰, □丘何爲是栖栖者與? 無乃爲□乎?□ 孔子曰, □非敢爲□也, 疾固也.□

子曰, □驥不稱其力, 稱其德也.□

或曰, □以德報怨, 何如?□ 子曰, □何以報德? 以直報怨, 以德報德.□

子曰, □莫我知也夫! 子貢曰, □何爲其莫知子也?□ 子曰, □不怨天, 不尤人, 下學而上達. 知我者其天乎!□

公伯寮□子路於季孫. 子服景伯以告, 曰, □夫子固有惑志於公伯寮, 吾力猶能肆諸市朝.□ 子曰, □道之將行也與, 命也, 道之將廢也與, 命也. 公伯寮其如命何!□

子曰, □賢者□世, 其次□地, 其次□色, 其次□言.□ 子曰, □作者七人矣.□

子路宿於石門. 晨門曰, □奚自?□ 子路曰, □自孔氏.□ 曰, □是知其不可而爲之者與?□

子擊磬於衛, 有荷□而過孔氏之門者, 曰, □有心哉, 擊磬乎!□ 旣而曰, □鄙哉, □□乎! 莫己知也, 斯己而已矣. 深則□, 淺則揭.□ 子曰, □果哉! 末之難矣.□

子張曰, □書云, □高宗諒陰, 三年不言.□ 何謂也?□ 子曰, □何必高宗, 古之人皆然. 君薨, 百官總己以聽於□宰三年.□

子曰, □上好禮, 則民易使也.□

子路問君子. 子曰, □脩己以敬.□ 曰, □如斯而已乎?□ 曰, □脩己以安人.□ 曰, □如斯而已乎?□ 曰, □脩己以安百姓. 脩己以安百姓, 堯舜其猶病諸?□

原壤夷俟. 子曰, □幼而不孫弟, 長而無述焉, 老而不死, 是爲賊.□ 以杖叩其脛.

闕黨童子將命. 或問之曰, □益者與?□ 子曰, □吾見其居於位也, 見其與先生□行也. 非求益者也, 欲速成者也.□

<衛靈公第十五>

衛靈公問陳於孔子. 孔子對曰, □俎豆之事, 則嘗聞之矣, 軍旅之事, 未之學也.□

明日遂行, 在陳絶糧, 從者病, 莫能興. 子路□見曰, □君子亦有窮乎?□ 子曰, □君子固窮, 小人窮斯濫矣.□

子曰, □賜也, 女以予爲多學而識之者與?□ 對曰, □然, 非與?□ 曰, □非也, 予一以貫之.□

子曰, □由! 知德者鮮矣.□

子曰, □無爲而治者其舜也與? 夫何爲哉? 恭己正南面而已矣.□

子張問行. 子曰, □言忠信, 行篤敬, 雖蠻貊之邦, 行矣. 言不忠信, 行不篤敬, 雖州里, 行乎哉? 立則見其參於前也, 在輿則見其倚於衡也, 夫然後行.□ 子張書諸紳.

子曰, □直哉史魚! 邦有道, 如矢, 邦無道, 如矢. 君子哉□伯玉! 邦有道, 則仕, 邦無道, 則可卷而懷之.□

子曰, □可與言而不與言, 失人, 不可與言而與之言, 失言. 知者不失人, 亦不失言.□

子曰, □志士仁人, 無求生以害仁, 有殺身以成仁.□

子貢問爲仁. 子曰, □工欲善其事, 必先利其器. 居是邦也, 事其大夫之賢者, 友其士之仁者.□

顔淵問爲邦. 子曰, □行夏之時, 乘殷之輅, 服周之冕, 樂則韶舞. 放鄭聲, 遠□人. 鄭聲淫, □人殆.□

子曰, □人無遠慮, 必有近憂.□

子曰, □已矣乎! 吾未見好德如好色者也.□

子曰, □臧文仲其竊位者與! 知柳下惠之賢而不與立也.□

子曰, □躬自厚而薄責於人, 則遠怨矣.□

子曰, □不曰如之何, 如之何者, 吾末如之何也已矣.□

子曰, □□居終日, 言不及義, 好行小慧, 難矣哉!□

子曰, □君子義以爲質, 禮以行之, 孫以出之, 信以成之. 君子哉!□

子曰, □君子病無能焉, 不病人之不己知也.□

子曰, □君子疾沒世而名不稱焉.□

子曰, □君子求諸己, 小人求諸人.□

子曰, □君子矜而不爭, □而不黨.□

子曰, □君子不以言擧人, 不以人廢言.□

子貢問曰, □有一言而可以終身行之者乎?□ 子曰, □其恕乎! 己所不欲, 勿施於人.□

子曰, □吾之於人也, 誰毁誰譽? 如有所譽者, 其有所試矣. 斯民也, 三代之所以直道而行也.□

子曰, □吾猶及史之闕文也. 有馬者借人乘之, 今亡矣夫!□

子曰, □巧言亂德. 小不忍, 則亂大謀.□

子曰, □衆惡之, 必察焉, 衆好之, 必察焉.□

子曰, □人能弘道, 非道弘人.□

子曰, □過而不改, 是謂過矣.□

子曰, □吾嘗終日不食, 終夜不寢, 以思無益, 不如學也.□

子曰, □君子謀道不謀食. 耕也, □在其中矣, 學也, 祿在其中矣. 君子憂道不憂貧.□

子曰, □知及之, 仁不能守之, 雖得之, 必失之. 知及之, 仁能守之. 不莊以□之, 則民不敬. 知及之, 仁能守之, 莊以□之, 動之不以禮, 未善也.□

子曰, □君子不可小知而可大受也, 小人不可大受而可小知也.□

子曰, □民之於仁也, 甚於水火. 水火, 吾見蹈而死者矣, 未見蹈仁而死者也.□

子曰, □當仁, 不讓於師.□

子曰, □君子貞而不諒.□

子曰, □事君, 敬其事而後其食.□

子曰, □有敎無類.□

子曰, □道不同, 不相爲謀.□

子曰, □辭達而已矣.□

師冕見, 及階, 子曰, □階也.□ 及席, 子曰, □席也.□ 皆坐, 子告之曰, □某在斯, 某在斯.□ 師冕出. 子張問曰, □與師言之道與?□ 子曰, □然, 固相師之道也.□

<季氏第十六>

季氏將伐□臾. □有季路見於孔子曰, □季氏將有事於□臾.□ 孔子曰, □求! 無乃爾是過與? 夫□臾, 昔者先王以爲東蒙主, 且在邦域之中矣, 是社稷之臣也. 何以伐爲?□ □有曰, □夫子欲之, 吾二臣者皆不欲也.□ 孔子曰, □求! 周任有言曰, □陳力就列, 不能者止.□ 危而不持, 顚而不扶, 則將焉用彼相矣? 且爾言過矣, 虎□出於□, 龜玉毁於□中, 是誰之過與?□ □有曰, □今夫□臾, 固而近於費. 今不取, 後世必爲子孫憂.□ 孔子曰, □求! 君子疾夫舍曰欲之而必爲之辭. 丘也聞有國有家者, 不患寡而患不均, 不患貧而患不安. 蓋均無貧, 和無寡, 安無傾. 夫如是, 故遠人不服, 則脩文德以來之. 旣來之, 則安之. 今由與求也, 相夫子, 遠人不服, 而不能來也, 邦分崩離析, 而不能守也, 而謀動干戈於邦內. 吾恐季孫之憂, 不在□臾, 而在蕭牆之內也.□

孔子曰, □天下有道, 則禮樂征伐自天子出, 天下無道, 則禮樂征伐自諸侯出. 自諸侯出, 蓋十世希不失矣, 自大夫出, 五世希不失矣, 陪臣執國命, 三世希不失矣. 天下有道, 則政不在大夫. 天下有道, 則庶人不議.□

孔子曰, □祿之去公室五世矣, 政逮於大夫四世矣, 故夫三桓之子孫微矣.□

孔子曰, □益者三友, 損者三友. 友直, 友諒, 友多聞, 益矣. 友便□, 友善柔, 友便□, 損矣.□

孔子曰, □益者三樂, 損者三樂. 樂節禮樂, 樂道人之善, 樂多賢友, 益矣. 樂驕樂, 樂佚遊, 樂晏樂, 損矣.□

孔子曰, □侍於君子有三愆, 言未及之而言謂之躁, 言及之而不言謂之隱, 未見顔色而言謂之□.□

孔子曰, □君子有三戒, 少之時, 血氣未定, 戒之在色, 及其壯也, 血氣方剛, 戒之在鬪, 及其老也, 血氣旣衰, 戒之在得.□

孔子曰, □君子有三畏, 畏天命, 畏大人, 畏聖人之言. 小人不知天命而不畏也, 狎大人, 侮聖人之言.□

孔子曰, □生而知之者上也, 學而知之者次也, 困而學之, 又其次也, 困而不學, 民斯爲下矣.□

孔子曰, □君子有九思, 視思明, 聽思聰, 色思溫, 貌思恭, 言思忠, 事思敬, 疑思問, 忿思難, 見得思義, □

孔子曰, □見善如不及, 見不善如探湯. 吾見其人矣, 吾聞其語矣. 隱居以求其志, 行義以達其道. 吾聞其語矣, 未見其人也.□

齊景公有馬千駟, 死之日, 民無德而稱焉. 伯夷叔齊餓于首陽之下, 民到于今稱之. 其斯之謂與?

陳亢問於伯魚曰, □子亦有異聞乎?□ 對曰, □未也. 嘗獨立, 鯉趨而過庭. 曰, □學詩乎?□ 對曰, □未也.□ □不學詩, 無以言.□ 鯉退而學詩. 他日, 又獨立, 鯉趨而過庭. 曰, □學禮乎?□ 對曰, □未也.□ □不學禮, 無以立.□ 鯉退而學禮. 聞斯二者.□ 陳亢退而喜曰, □問一得三, 聞詩聞禮, 又聞君子之遠其子也.□

邦君之妻, 君稱之曰夫人, 夫人自稱曰小童, 邦人稱之曰君夫人, 稱諸異邦曰寡小君, 異邦人稱之亦曰君夫人.

<陽貨第十七>

陽貨欲見孔子, 孔子不見, 歸孔子豚. 孔子時其亡也, 而往拜之. 遇諸塗. 謂孔子曰, □來! 予與爾言.□ 曰, □懷其寶而迷其邦, 可謂仁乎?□ 曰, □不可.□ □好從事而□失時, 可謂知乎?□ 曰, □不可.□ □日月逝矣, 歲不我與.□ 孔子曰, □諾, 吾將仕矣.□

子曰, □性相近也, 習相遠也.□ 子曰, □唯上知與下愚不移.□

子之武城, 聞弦歌之聲. 夫子莞爾而笑曰, □割□焉用牛刀?□ 子游對曰, □昔者偃也聞諸夫子曰, □君子學道則愛人, 小人學道則易使也.□□ 子曰, □二三者! 偃之言是也. 前言戱之耳.□

公山弗擾以費畔, 召, 子欲往. 子路不說, 曰, □末之也已, 何必公山氏之之也?□ 子曰, □夫召我者, 而豈徒哉? 如有用我者, 吾其爲東周乎?□

子張問仁於孔子. 孔子曰, □能行五者於天下爲仁矣.□ □請問之.□ 曰, □恭寬信敏惠. 恭則不侮, 寬則得衆, 信則人任焉, 敏則有功, 惠則足以使人.□

佛□召, 子欲往. 子路曰, □昔者由也聞諸夫子曰, □親於其身爲不善者, 君子不入也.□ 佛□以中牟畔, 子之往也, 如之何?□ 子曰, □然, 有是言也. 不曰堅乎, 磨而不□, 不曰白乎, 涅而不緇. 吾豈匏瓜也哉? 焉能繫而不食?□

子曰, □由也! 女聞六言六蔽矣乎?□ 對曰, □未也.□ □居! 吾語女. 好仁不好學, 其蔽也愚, 好知不好學, 其蔽也蕩, 好信不好學, 其蔽也賊, 好直不好學, 其蔽也絞, 好勇不好學, 其蔽也亂, 好剛不好學, 其蔽也狂.□

子曰, □小子何莫學夫詩? 詩, 可以興, 可以觀, 可以□, 可以怨. 邇之事父, 遠之事君, 多識於鳥獸草木之名.□ 子謂伯魚曰, □女爲周南□召南矣乎? 人而不爲周南□召南, 其猶正牆面而立也與?□

子曰, □禮云禮云, 玉帛云乎哉? 樂云樂云, 鐘鼓云乎哉?□

子曰, □色□而內荏, 譬諸小人, 其猶穿□之盜也與?□

子曰, □鄕愿, 德之賊也.□

子曰, □道聽而塗說, 德之棄也.□

子曰, □鄙夫可與事君也與哉? 其未得之也, 患得之. 旣得之, 患失之. 苟患失之, 無所不至矣.□

子曰, □古者民有三疾, 今也或是之亡也. 古之狂也肆, 今之狂也蕩, 古之矜也廉, 今之矜也忿戾, 古之愚也直, 今之愚也詐而已矣.□

子曰, □巧言令色, 鮮矣仁.□

子曰, □惡紫之奪朱也, 惡鄭聲之亂雅樂也, 惡利口之覆邦家者.□

子曰, □予欲無言.□ 子貢曰, □子如不言, 則小子何述焉?□ 子曰, □天何言哉? 四時行焉, 百物生焉, 天何言哉?□

孺悲欲見孔子, 孔子辭以疾. 將命者出戶, 取瑟而歌, 使之聞之.

宰我問, □三年之喪, 期已久矣. 君子三年不爲禮, 禮必壞, 三年不爲樂, 樂必崩. 舊穀旣沒, 新穀旣升, 鑽燧改火, 期可已矣.□ 子曰, □食夫稻, 衣夫錦, 於女安乎?□ 曰, □安.□ □女安則爲之! 夫君子之居喪, 食旨不甘, 聞樂不樂, 居處不安, 故不爲也. 今女安則爲之!□ 宰我出. 子曰, □予之不仁也! 子生三年, 然後免於父母之懷. 夫三年之喪, 天下之通喪也, 予也有三年之愛於其父母乎!□

子曰, □飽食終日, 無所用心, 難矣哉! 不有博奕者乎? 爲之猶賢乎已.□

子路曰, □君子尙勇乎?□ 子曰, □君子義以爲上, 君子有勇而無義爲亂, 小人有勇而無義爲盜.□

子貢曰, □君子亦有惡乎?□ 子曰, □有惡, 惡稱人之惡者, 惡居下流而□上者, 惡勇而無禮者, 惡果敢而窒者.□ 曰, □賜也亦有惡乎?□ □惡□以爲知者, 惡不孫以爲勇者, 惡□以爲直者.□

子曰, □唯女子與小人爲難養也, 近之則不孫, 遠之則怨.□

子曰, □年四十而見惡焉, 其終也已.□

<微子第十八>

微子去之, 箕子爲之奴, 比干諫而死. 孔子曰, □殷有三仁焉.□

柳下惠爲士師, 三黜. 人曰, □子未可以去乎?□ 曰, □直道而事人, 焉往而不三黜? 枉道而事人, 何必去父母之邦?□

齊景公待孔子曰, □若季氏, 則吾不能, 以季孟之間待之.□ 曰, □吾老矣, 不能用也.□ 孔子行.

齊人歸女樂, 季桓子受之, 三日不朝, 孔子行.

楚狂接輿歌而過孔子曰, □鳳兮鳳兮! 何德之衰? 往者不可諫, 來者猶可追. 已而已而! 今之從政者殆而!□ 孔子下, 欲與之言. 趨而□之, 不得與之言.

長沮桀溺□而耕, 孔子過之, 使子路問津焉. 長沮曰, □夫執輿者爲誰?□ 子路曰, □爲孔丘.□ 曰, □是魯孔丘與?□ 曰, □是也.□ 曰, □是知津矣.□ 問於桀溺. 桀溺曰, □子爲誰?□ 曰, □爲仲由.□ 曰, □是魯孔丘之徒與?□ 對曰, □然.□ 曰, □滔滔者天下皆是也, 而誰以易之? 且而與其從□人之士也, 豈若從□世之士哉?□ □而不輟. 子路行以告. 夫子憮然曰, □鳥獸不可與同□, 吾非斯人之徒與而誰與? 天下有道, 丘不與易也.□

子路從而後, 遇丈人, 以杖荷□. 子路問曰, □子見夫子乎?□ 丈人曰, □四體不勤, 五穀不分. 孰爲夫子?□ 植其杖而芸. 子路拱而立. 止子路宿, 殺□爲黍而食之, 見其二子焉. 明日, 子路行以告. 子曰, □隱者也.□ 使子路反見之. 至則行矣. 子路曰, □不仕無義. 長幼之節, 不可廢也, 君臣之義, 如之何其廢之? 欲□其身, 而亂大倫. 君子之仕也, 行其義也. 道之不行, 已知之矣.□

逸民, 伯夷, 叔齊,□虞仲,□夷逸,□朱張,□柳下惠,□少連. 子曰, □不降其志, 不辱其身, 伯夷□叔齊與!□ 謂柳下惠少連, 降志辱身矣, 言中倫, 行中慮, 其斯而已矣. 謂虞仲夷逸, 隱居放言, 身中淸, 廢中權. 我則異於是, 無可無不可.

大師摯適齊, 亞飯干適楚, 三飯□適蔡, 四飯缺適秦, 鼓方叔入於河, 播□武入於漢, 少師陽,□擊磬襄, 入於海.

周公謂魯公曰, □君子不施其親, 不使大臣怨乎不以. 故舊無大故, 則不棄也. 無求備於一人!□

周有八士, 伯達,□伯适,□仲突,□仲忽,□叔夜,□叔夏,□季隨,□季□.

<子張第十九>

子張曰, □士見危致命, 見得思義, 祭思敬, 喪思哀, 其可已矣.□

子張曰, □執德不弘, 信道不篤, 焉能爲有? 焉能爲亡?□

子夏之門人問交於子張. 子張曰, □子夏云何?□ 對曰, □子夏曰, □可者與之, 其不可者拒之.□□ 子張曰, □異乎吾所聞, 君子尊賢而容衆, 嘉善而矜不能. 我之大賢與, 於人何所不容? 我之不賢與, 人將拒我, 如之何其拒人也?□

子夏曰, □雖小道, 必有可觀者焉, 致遠恐泥, 是以君子不爲也.□

子夏曰, □日知其所亡, 月無忘其所能, 可謂好學也已矣.□

子夏曰, □博學而篤志, 切問而近思, 仁在其中矣.□

子夏曰, □百工居肆以成其事, 君子學以致其道.□

子夏曰, □小人之過也必文.□

子夏曰, □君子有三變, 望之儼然, 卽之也溫, 聽其言也□.□

子夏曰, □君子信而後勞其民, 未信, 則以爲□己也. 信而後諫, 未信, 則以爲謗己也.□

子夏曰, □大德不踰閑, 小德出入可也.□

子游曰, □子夏之門人小子, 當□掃應對進退, 則可矣, 抑末也. 本之則無如之何?□ 子夏聞之, 曰, □噫! 言游過矣! 君子之道, 孰先傳焉? 孰後倦焉? 譬諸草木, 區以別矣. 君子之道, 焉可誣也? 有始有卒者, 其唯聖人乎!□

子夏曰, □仕而優則學, 學而優則仕.□

子游曰, □喪致乎哀而止.□

子游曰, □吾友張也爲難能也, 然而未仁.□

曾子曰, □堂堂乎張也, 難與□爲仁矣.□

曾子曰, □吾聞諸夫子, 人未有自致者也, 必也親喪乎!□

曾子曰, □吾聞諸夫子, 孟莊子之孝也, 其他可能也, 其不改父之臣與父之政, 是難能也.□

孟氏使陽膚爲士師, 問於曾子. 曾子曰, □上失其道, 民散久矣. 如得其情, 則哀矜而勿喜!□

子貢曰, □紂之不善, 不如是之甚也. 是以君子惡居下流, 天下之惡皆歸焉.□

子貢曰, □君子之過也, 如日月之食焉, 過也, 人皆見之, 更也, 人皆仰之.□

衛公孫朝問於子貢曰, □仲尼焉學?□ 子貢曰, □文武之道, 未墜於地, 在人. 賢者識其大者, 不賢者識其小者. 莫不有文武之道焉. 夫子焉不學? 而亦何常師之有?□

叔孫武叔語大夫於朝曰, □子貢賢於仲尼.□ 子服景伯以告子貢. 子貢曰, □譬之宮牆, 賜之牆也及肩, □見室家之好. 夫子之牆數□, 不得其門而入, 不見宗廟之美, 百官之富. 得其門者或寡矣. 夫子之云, 不亦宜乎!□

叔孫武叔毁仲尼. 子貢曰, □無以爲也! 仲尼不可毁也. 他人之賢者, 丘陵也, 猶可踰也, 仲尼, 日月也, 無得而踰焉. 人雖欲自絶, 其何傷於日月乎? 多見其不知量也.□

陳子禽謂子貢曰, □子爲恭也, 仲尼豈賢於子乎?□ 子貢曰, □君子一言以爲知, 一言以爲不知, 言不可不愼也. 夫子之不可及也, 猶天之不可階而升也. 夫子之得邦家者, 所謂立之斯立, 道之斯行, 綏之斯來, 動之斯和. 其生也榮, 其死也哀, 如之何其可及也?□

<堯曰第二十>

堯曰, □咨! 爾舜! 天之□數在爾躬, 允執其中. 四海困窮, 天祿永終.□ 舜亦以命禹. 曰, □予小子履敢用玄牡, 敢昭告于皇皇后帝, 有罪不敢赦. 帝臣不蔽, 簡在帝心. 朕躬有罪, 無以萬方, 萬方有罪, 罪在朕躬.□ 周有大賚, 善人是富. □雖有周親, 不如仁人. 百姓有過, 在予一人.□ 謹權量, 審法度, 脩廢官, 四方之政行焉. 興滅國, 繼絶世, 擧逸民, 天下之民歸心焉. 所重, 民食喪祭. 寬則得重, 信則民任焉, 敏則有功, 公則說.

子張問於孔子曰, □何如斯可以從政矣?□ 子曰, □尊五美, 屛四惡, 斯可以從政矣.□ 子張曰, □何謂五美?□ 子曰, □君子惠而不費, 勞而不怨, 欲而不貪, 泰而不驕, 威而不猛.□ 子張曰, □何謂惠而不費?□ 子曰, □因民之所利而利之, 斯不亦惠而不費乎? 擇可勞而勞之, 又誰怨? 欲仁而得仁, 又焉貪? 君子無衆寡, 無小大, 無敢慢, 斯不亦泰而不驕乎? 君子正其衣冠, 尊其瞻視, 儼然人望而畏之, 斯不亦威而不猛乎?□ 子張曰, □何謂四惡?□ 子曰, □不敎而殺謂之虐, 不戒視成謂之暴, 慢令致期謂之賊, 猶之與人也, 出納之吝謂之有司.□

孔子曰, □不知命, 無以爲君子也, 不知禮, 無以立也, 不知言, 無以知人也.□